আবদুল্লাহ ইবনে সাদ
‘আবদুল্লাহ ইবনে সা'আদ ইবনে আবি আস-সারহ̣ (আরবি: عبدالله بن سعد بن أبي السرح) ছিলেন খলিফা উসমানের পালিত ভাই। তাঁর পিতার নাম সাদ ইবনে আবি সারহ। মিশরের গভর্নর থাকাকালীন সময়ে (৬৪৬ থেকে ৬৫৬ খ্রিস্টাব্দ),আবদুল্লাহ একটি শক্তিশালী মিসরীয় আরব নৌবাহিনী গড়ে তোলেন। তাঁর নেতৃত্বে মুসলিম নৌবাহিনী বহুসংখ্যক উল্লেখযোগ্য অভিযানে বিজয় লাভ করে যার মধ্যে ৬৫৫ খ্রিস্টাব্দে আল সাওয়ারি যুদ্ধে বাইজান্টাইনের সম্রাট দ্বিতীয় কনস্ট্যান্সের বিপক্ষে নৌবাহিনীর প্রথম নৌযুদ্ধ অন্যতম। মিশরের গভর্নর থাকাকালীন অবস্থায় তাঁর অন্যতম অর্জন হল ৬৪৭ সালে ত্রিপলি দখল করে তিনি লিবিয়াকে ইসলামিক সাম্রাজ্যের অন্তর্ভুক্ত করেন।